Han var med på å danne partiet Tjóðveldisflokkurin i 1948, i protest mot at Færøyene ikke fikk sin uavhengighet fra Danmark etter folkeavstemningen to år tidligere. En amerikansk etterretningskilde beskrev Erlendur Patursson, Jákup í Jákupsstovu og Hanus við Høgadalsá som den reelle ledelsen i Tjóðveldisflokkurin. Samme kilde beskrev Hanus við Høgadalsá som den mest tillitvekkende av dem; en sindig, dyktig og moderat politiker, som nøt tillit i befolkningen.